Diari Oficial de la Generalitat Valenciana


Sumari del DOGV 1296, del 04-05-1990 (1990/817261)

ORDRE de 6 d'abril de 1990, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca d'una finca situada en el terme municipal de Carcaixent (València), partida dels Quatre Camins.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/06/(1)/dof/vci/html**

### Dades del document

Número de DOGV
:   1296

Data del DOGV
:   04-05-1990

Secció del DOGV
:   DISPOSICIONS GENERALS

Número del document
:   1990/817261


Data del document
:   06-04-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 6 d'abril de 1990, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca d'una finca situada al terme municipal de Carcaixent (València), partida de Quatre Camins.  
L?Hble. Sr. Conseller d?agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'una finca situada en el terme municipal de Carcaixent (València), partida Quatre Camins.  
Aquesta finca estarà destinada a ampliar l'actual Centre de Capacitació Agrària de Carcaixent.  
Per això, i d'acord amb les facultats que tinc atribuïdes per l?article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecta a la Conselleria d?agricultura i Pesca la finca que a continuació es descriu:  
Rústica: cinc fanecades i un quartó, equivalents a quaranta-tres àrees, setanta-tres centiàrees i vint-i-dos decímetres quadrats segons amidament recent; quatre fanecades, tres quartons i trenta-cinc braces, és a dir, quaranta àrees noranta-dues centiàrees, segons el títol, de terra d'horta situada en el terme de Carcaixent partida dels Quatre Camins. Confronta: nord, amb terres dels successors de Constantino Gomis; sud, amb el camí, escorredor enmig; est, amb terres que foren de Vicenta Carreres, escorredor enmig i hereus de Pascual Perpiñá i per l?oest, amb terres de Miguel Armengol Galán.  
Aquesta finca consta en l'Inventari General de Béns i Drets de la Generalitat Valenciana amb el número A01/46/083/0003.  
Article segon  
La finca es destinarà a ampliar el Centre de Capacitació Agrària de Carcaixent.  
Article tercer  
La finca esmentada queda integrada en el domini públic de la Generalitat Valenciana, i correspon a la Conselleria d'Agricultura i Pesca l?exercici de les competències demanials sobre aquesta, inclosa l'administració i conservació.  
Article quart  
Que la Conselleria d?Agricultura i Pesca designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 6 d'abril de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI